SCN เป้าใหม่ 9.50 บาท สะท้อนการเติบโตสถานี NGV แห่งใหม่
SCN อัพเป้าใหม่ 9.5 บ.สะท้อนการเติบโตสถานี NGV แห่งใหม่
14 มี.ค. 2560

บล.ซีไอเอ็มบี (ประเทศไทย) ระบุในบทวิเคราะห์วันนี้ (13 มี.ค.) ว่า เริ่มเห็นการเติบโตของสถานี NGV คาดอัตราการเติบโตของกำไร บริษัท สแกน อินเตอร์ จำกัด (มหาชน) หรือ SCN ยังคงดีในปี 60 มาจากสถานี NGV ที่มีอัตรากำไรสูง 3 แห่ง และการเริ่มทำแผงพลังงานแสงอาทิตย์
การเติบโตจากการควบรวมกิจการของสถานี NGV จะเป็นตัวผลักดันกำไร ปรับประมาณการกำไรสุทธิปี 60-61 ลง 0.4-3.9% เพื่อสะท้อนความต้องการ NGV ที่ต่ำกว่าคาด แผงพลังงานแสงอาทิตย์ และโครงการก๊าซธรรมชาติ (iCNG) เป็นปัจจัยบวกต่อประมาณการ คงคำแนะนำ ซื้อ ปรับราคาเป้าหมายขึ้นเป็น 9.50 บาท เพื่อสะท้อนการเติบโตของสถานี NGV แห่งใหม่ ในปี 61 เป็นต้นไป